Писанец
Пѝсанец е село в Северна България. То се намира в община Ветово, област Русе и е разположено в границите на природен парк „Русенски Лом“.

География и геология 
Селото е разположено в северната и по-ниска част на Разградските височини. На 1,6 km югоизточно от Писанец се намира устието на Хлебаровска река в Бели Лом. През Писанец преминава Европейски път Е70 в участъка му I-2.

В своето геоложко развитие землището на село Писанец преминава няколко етапа. В процеса на развитието на земната кора то е било дъно на голям воден басейн, който след това се оттегля, за да остане днес само река Бели Лом. Свидетелство за това са откритите вкаменелости от праисторически морски животни.

История 
В района на природния парк са разкрити редица праисторически пещери, обитавани от човека още от каменната епоха. Следи от по-късната история има от:
 VI век пр.н.е. – тракийско селище; археологически находки – сребърни монети, бронз, керамика.
 I век пр.н.е. до V в. – римско селище; археологически находки – гръцки амфори.
 XII – XIV в. – железодобив; монетни находки в местностите Голямо и Малко Градище; останки от пещи за топене на желязна руда и находки от шлака.
 Славянско селище — останки от амуниции на славянски воини, колчани, върхове на стрели – намерени в две местности „Градището“ и край днешната помпена станция.
 Четири години след Освобождението полковникът от руската армия Григориев изпраща подарък на селото – камбана, която е поставена в камбанария в двора на църквата, построена през 1868 година от италиански майстори, които правят и стенописите.
 На 30 септември 1901 година е основано Писанското Народно читалище „Просвета 1901“.
 През 1902 година е основано Кредитно и спестовно дружество „Надежда“, преименувано на Потребителна кооперация „Надежда“.
 През 1910 във Валя Драгулуй, Румъния се преселват няколко семейства от Писанец.
 След 9 септември 1944 в гората край селото действат активисти на Горянското движение.

Религии 
 Православно християнство

Обществени институции 
 Читалище
 Библиотека

Културни и природни забележителности 
 Писански мост – намира се на пътя Русе – Варна, над река Бели Лом, един от най-високите на Балканския полуостров. Там се провеждат състезания по бънджи скокове.(Снимка на моста)
 Река Бели Лом
 Природен парк „Русенски Лом“ с местностите Батаклията и Бакаджика"
 Мамула – скален колос, обявен за природна забележителност. Подобни скални образувания са Пробития камък и Кралимаркова стъпка.

Редовни събития 
 1 май – сбор
 Храмов празник – Свето възнесение, курбан за здраве и плодородие – Св. Дух

Личности 
 Константин Попов, полковник от пехотата
 Мишо Николов, диригент
 Валентин Гецов, вицеолимпийски шампион по свободна борба
 Дилян Хубанов, скулптор

Външни препратки 
 Панорамна снимка

Източници 

Села в област Русе
Населени места в община Ветово